രാമക്ഷേത്രം 2023ല് തുറക്കും ലക്ഷ്യം പൊതുതെരഞ്ഞെടുപ്പ് ന്യൂഡല്ഹി അയോധ്യയില് നിര്മാണത്തിലുള്ള രാമക്ഷേത്രം 2023 അവസാനം തീര്ഥാടകര്ക്കായി തുറക്കുമെന്ന് രാമക്ഷേത്ര ട്രസ്റ്റ്. 2024ലെ പൊതു തെരഞ്ഞെടുപ്പില് ക്ഷേത്രനിര്മാണം പ്രധാന പ്രചാരണായുധമാക്കാനുള്ള ബിജെപി അജണ്ടയനുസരിച്ചാണിത്. പതിറ്റാണ്ടുകള്ക്കുമുമ്ബ് നല്കിയ വാഗ്ദാനം നടപ്പാക്കിയെന്ന് ബിജെപിക്കും സംഘപരിവാറിനും പ്രഖ്യാപിക്കാനാകും. ഇതിനാണ് 2025ല് നിര്മാണം പൂര്ത്തിയാകുന്ന ക്ഷേത്രം രണ്ടുവര്ഷംമുമ്ബ് തുറക്കുന്നത്. ആര്എസ്എസിന്റെ 100ാം വാര്ഷികത്തിലാണ് നിര്മാണം പൂര്ത്തിയാക്കുക. സംഘപരിവാര് ക്രിമിനലുകള് ബാബ്റി മസ്ജിദ് തകര്ത്ത സ്ഥലത്താണ് ക്ഷേത്രം നിര്മിക്കുന്നത്. ക്ഷേത്ര നിര്മാണത്തിന് സുപ്രീംകോടതി ഉത്തരവിട്ടതോടെ കേന്ദ്ര സര്ക്കാര് പദ്ധതിക്കു സമാനമായാണ് നരേന്ദ്ര മോഡി സര്ക്കാര് നിര്മാണത്തെ പ്രോത്സാഹിപ്പിച്ചത്. പ്രധാനമന്ത്രിയുടെ മുന് പ്രിന്സിപ്പല് സെക്രട്ടറി നൃപേന്ദ്ര മിശ്രയാണ് രാമക്ഷേത്ര ജന്മഭൂമി തീര്ഥക്ഷേത്ര ട്രസ്റ്റ് അധ്യക്ഷന്. കോവിഡ് സാഹചര്യത്തിലും കഴിഞ്ഞവര്ഷം നടന്ന നിര്മാണ ഉദ്ഘാടനത്തില് മോഡി നേരിട്ട് പങ്കെടുത്തു.